Din is-Sena jaħbat il-75 Sena mill-mewt ta' Patri Avertan Fenech O.Carm Nhar it-23 ta' Marzu 2018, l-Kongregazzjoni tal- Qaddisin li tinsab Ruma, kellha laqgħa fejn id-disa' konsulturi mmexxijin mill-Prefett tal- Kongregazzjoni, l-Eminenza tiegħu l-Kardinal Angelo Amato, qraw l-Atti u taw l-ġudizzju tagħhom b'vot fil-Konsulta fil-każ tal-Beatifikazzjoni u Kanonizzazzjoni ta' Patri Avertan Fenech O.Carm. Ftit wara l-postulatriċi tal-Ordni Karmelitan id- Dottoressa Giovanna Brizi, infurmat lill-Patri Charlo Camilleri O.Carm, l-Viċi Postulatur ta' din il- kawża, li l-Kongregazzjoni ħarġet id-digriet tal-validità dwar l-istħarriġ Djoċesan. Dan l-istħarriġ Djoċesan li sar hawn Malta fi ftit inqas minn sena, jiġbor fih, ix-xhieda miġbura mit-Tribunal Ekkleżjastiku, il-parir tat-Teoloġi, r-riċerka tal- Kummissjoni Storika kif ukoll id-dokumentazzjoni kollha miġbura dwar il-fama tal-qdusija u l-fama tal grazzji maqlugħa bl-interċessjoni tal-Qaddej ta' Alla Patri Avertan Fenech Karmelitan. Wara dan il-pass importanti fil-kawża, issa jeħtieġ li jitqabbad moderatur mill- Kongregazzjoni tal-Qaddisin, u tintbagħat lilna l-Karmelitani kopja tal-Inkjesta Djoċesana li ġiet rilegata f'erbatax il-volum, sabiex jibda x-xogħol delikat tal-Positio, jiġifieri, t-teżi li mid-dokumentazzjoni kollha miġbura nippruvaw li l-Qaddej ta' Alla għex il-virtujiet Kardinali li huma l-Prudenza, l-Kuraġġ, it-Temperanza u l-Ġustizzja kif ukoll il-virtujiet Teologali tal-Fidi, tat-Tama u tal-Imħabba b'mod erojku. Jekk dan il-ġudizzju fuq il-Positio juri l-eroiċità tal-virtujiet u sinjal tal- ħajja qaddisa, imbagħad il-Papa jkun TReż GĦA S5QADJ Aer2e249,9P EDrogramm tal-cejesta 2018 jista' jiddikjara lil Patri Avertan Venerabbli. Wara jkun jonqos miraklu għall- Beatifikazzjoni. Qed nitolbukhom biex tkomplu xxerrdu d-devozzjoni lejn dan il-qaddej t'Alla u tħeġġu n-nies jitolbu lil Alla l-interċessjoni tiegħu. Tajjeb li ngħidu li jekk tinqala' xi grazzja għandkom tinfurmaw bil-miktub lill-Uffiċċju tal-Postulazzjoni li jinsab fil-Kunvent tal-Karmnu l-Imdina. Dan isir għaliex kull sena, l-Kongregazzjoni tal-Qaddisin titlob rendikont ta' aktar dokumentazzjoni li turi fama ta' qdusija u fama tal-grazzji. Il-Viċi Postulatur jixtieq jirringrazzja lil dawk kollha li għenuh f'dan ix-xogħol kumpless biex issir ħidma professjonali f'qasir żmien. Huwa ta' sodisfazzjon għall-Provinċja Karmelitana Maltija li qed tippreżenta kandidat għall-Beatifikazzjoni u Kanonizzazzjoni eżatt f'din is-sena li qed infakkru s-sitt mitt sena mindu ġejna Malta, kif ukoll il-ħamsa u sebgħin sena mindu dan il-Qaddej t'Alla daħal jistrieħ fi Kristu. Biex infakkru l-anniversarju tal- ħamsa u sebgħin sena mill-mewt ta' P. Avertan bi ħsiebna nistampaw mill-ġdid il-ktieb profil bijografiku tiegħu li se jiġi mqassam fil-kunventi tagħna u f'postijiet oħra. Hemm ppjanat ukoll li aħna flimkien mal-Kunsill Lokali tal-Mosta u bil- permess mogħti tal-familja li issa tinsab tgħix f'din id-dar, inpoġġu rħama fil-faċċata tad-dar li fiha kien twieled, għex u trabba dan il-Qaddej t'Alla. Il-quddiem bi ħsiebhom jiġu organnizzati pellegrinaġġi mal-postijiet marbuta ma' P. Avertan biex nitħeġġu aktar ħalli nitolbuh. Nitolbu lil dan il-Qaddej t'Alla biex fil-hemm li jiġi fuqna nkunu kapaċi bħalu, naċċettaw ir-rieda t'Alla. Barra minn hekk inħeġġukhom biex titolbu biex isir miraklu bl-interċessjoni tiegħu.